ಪ್ರಮುಖ ವಾಹನ ಉದ್ದಿಮೆ ಕ್ರಿಸ್ಲರ್‌ (ಅಂದಿನ ಡೇಮ್ಲರ್‌-ಕ್ರಿಸ್ಲರ್‌ ವಾಹನ ಉದ್ದಿಮೆಯ ಅಂಗವಾಗಿತ್ತು) ಲಿಬರ್ಟಿ CRD ಡೀಸೆಲ್‌ಗಳನ್ನು 2005ರಲ್ಲಿ ಅಮೆರಿಕನ್‌ ಮಾರುಕಟ್ಟೆಗೆ ಬಿಡುಗಡೆಗೊಳಿಸಿತು. ಇದರಲ್ಲಿ 5%ರಷ್ಟು ಜೈವಿಕ ಡೀಸೆಲ್‌ ಮಿಶ್ರಣವಿತ್ತು. ಅರ್ಥಾತ್‌, ಡೀಸೆಲ್‌ ಇಂಧನ ಸಂಯೋಜನೆ ರೂಪದಲ್ಲಿ ಜೈವಿಕ ಡೀಸೆಲ್‌ ಕನಿಷ್ಠ ಪಕ್ಷ ಆಂಶಿಕ ಸ್ವೀಕಾರಾರ್ಹವಾಗಿತ್ತು. ಅಮೆರಿಕಾ ಸಂಯುಕ್ತ ಸಂಸ್ಥಾನದ ಜೈವಿಕ ಇಂಧನದ ಗುಣಮಟ್ಟ ಸುಧಾರಿಸಿದಲ್ಲಿ, ವಾರಂಟಿ(ಸಮರ್ಥನೀಯ) ವ್ಯಾಪ್ತಿ 20%ರಷ್ಟಾದರೆ ಜೈವಿಕ ಡೀಸೆಲ್‌ ಮಿಶ್ರಣಗಳಿಗೂ ರಿಯಾಯತಿ ವಿಸ್ತರಿಸಲಾಗುವುದೆಂದು ಡೇಮ್ಲರ್ ಕ್ರಿಸ್ಲರ್‌ 2007ರಲ್ಲಿ ಹೇಳಿಕೆ ನೀಡಿತು.
ಮೊದಲು 2004 ರಲ್ಲಿ, ಕೆನಡಾದ ಹ್ಯಾಲಿಫ್ಯಾಕ್ಸ್‌ ನಗರ ತನ್ನ ಬಸ್‌ ವ್ಯವಸ್ಥೆ ನವೀಕರಿಸಲು ನಿರ್ಧರಿಸಿತು. ಇದರಂತೆ, ಪೂರ್ಣಶಃ ಮೀನು-ತೈಲಾಧಾರಿತ ಜೈವಿಕ ಡೀಸೆಲ್‌ ಬಳಸಿ ನಗರದ ಬಸ್ ಸಂಚಾರಕ್ಕೆ ಅನುಮತಿ ನೀಡಲಾಯಿತು. ಆರಂಭದಲ್ಲಿ ನಗರದ ಬಸ್ಸುಗಳಲ್ಲಿ ಯಾಂತ್ರಿಕ ಸಮಸ್ಯೆಗಳುಂಟಾದವು. ಹಲವು ವರ್ಷಗಳ ಕಾಲ ಶುದ್ಧೀಕರಿಸಿದ ನಂತರ, ಎಲ್ಲಾ ಬಸ್ಸುಗಳು ಈ ಜೈವಿಕ ಇಂಧನವನ್ನೇ ಬಳಸಿ ಓಡಲನುವಾದವು.
ತಮ್ಮದೇ ಹೊಟೇಲುಗಳಿಂದ ಹೊರಬರುವ ತ್ಯಾಜ್ಯ ತೈಲದ ಉಪ-ಉತ್ಪನ್ನಗಳಿಂದ ಜೈವಿಕ ಡೀಸೆಲ್‌ ಉತ್ಪಾದಿಸಲಾಗುವುದೆಂದು UKದ ಮೆಕ್ಡೊನಾಲ್ಡ್ಸ್‌ 2007ರಲ್ಲಿ ಘೋಷಿಸಿತು. ತಮ್ಮದೇ ವಾಹನಪಡೆಯನ್ನು ನಡೆಸಲು ಈ ಇಂಧನ ಬಳಸುವ ಯೋಜನೆ ಅವರದಾಗಿತ್ತು.
ಜೆಲ್‌ ಆಗುವಿಕೆ
ಇಳುವರಿ
ನೀರಿನಿಂದ ಕಲುಷಿತಗೊಳ್ಳುವಿಕೆ
ವಾಹನಗಳಲ್ಲಿ ಬಳಕೆ ಹಾಗೂ ಉತ್ಪಾದಕರ ಸಮ್ಮತಿ